CELEX: 32008R1172
Language: sk
Date: 2008-11-25 00:00:00
Title: Nariadenie Komisie (ES) č. 1172/2008 z  25. novembra 2008 o zatriedení určitého tovaru do kombinovanej nomenklatúry

27.11.2008   
            
            
               SK
            
            
               Úradný vestník Európskej únie
            
            
               L 317/4
            
         
      NARIADENIE KOMISIE (ES) č. 1172/2008
   z 25. novembra 2008
   o zatriedení určitého tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá interpretácie kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Spoločenstva s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               V súlade s týmito všeobecnými pravidlami by sa tovar opísaný v stĺpci 1 tabuľky uvedenej v prílohe mal zatriediť podľa číselných znakov KN uvedených v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné zabezpečiť, aby sa držiteľ záväznej tarifnej informácie, ktorú vydali colné orgány členských štátov s ohľadom na zatriedenie tovaru podľa kombinovanej nomenklatúry, ale ktorá nie je v súlade s týmto nariadením, mohol na túto aj naďalej odvolávať v období troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992 ustanovujúceho Colný kódex Spoločenstva (2).
            
         
               (5)
            
            
               Výbor pre colný kódex neposkytol v lehote stanovenej predsedom stanovisko k výrobku 1 uvedenom v tabuľke v prílohe.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre colný kódex, pokiaľ ide o výrobok 2 uvedený v tabuľke v prílohe,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa v rámci kombinovanej nomenklatúry zatrieďuje pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. novembra 2008
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prístroj na batériu s laserovým snímacím systémom na prehrávanie videa a farebným monitorom (tzv. „prenosný DVD prehrávač“). Celkové rozmery sú 19 (D) × 14,2 (Š) × 3,7 (V) cm a hmotnosť je 800 gramov.
                              Je to typ monitora z tekutých kryštálov (LCD) s uhlopriečkou obrazovky 21,6 cm (8,5 palcov). Prístroj sa dá sklopiť a monitor je možné otáčať.
                              Prístroj má zabudované reproduktory.
                              Má tieto rozhrania:
                              
                                          —
                                       
                                       
                                          rozširovacie sloty pre pamäťovú kartu,
                                       
                                    
                                          —
                                       
                                       
                                          USB port,
                                       
                                    
                                          —
                                       
                                       
                                          kompozitný video vstup/výstup,
                                       
                                    
                                          —
                                       
                                       
                                          konektory pre slúchadlá.
                                       
                                    Dokáže čítať optické médiá (napríklad CD, DVD) a polovodičové médiá (napríklad USB kľúč) v rozličných video- a audioformátoch.
                           
                        
               
                  8528 59 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k triede XVI a znením číselných znakov KN 8528, 8528 59 a 8528 59 90.
                  Keďže prístroj je zložené zariadenie v súlade s poznámkou 3 k triede XVI, zatrieďuje sa, ako keby pozostával len z tej zložky, ktorá vykonáva hlavnú funkciu. Vzhľadom na dizajn a koncepciu prístroja jeho účelom je prehrávanie videa.
                  S ohľadom na veľkosť obrazovky, ktorá umožňuje prezeranie videosekvencií na dlhší čas, hlavnou funkciou prístroja je prehrávanie videa.
                  Prístroj sa preto zatrieďuje do číselného znaku KN 8528 59 90 ako farebný monitor.
               
            
                  
                              2.
                           
                           
                              Prístroj na batériu typu „laptop“ s laserovým snímacím systémom na prehrávanie videa, s farebným monitorom a TV tunerom (tzv. „prenosný DVD prehrávač“). Celkové rozmery sú 19,5 (D) × 14,9 (Š) × 3,1 (V) cm a hmotnosť je 800 gramov.
                              Je to typ monitora z tekutých kryštálov (LCD) s uhlopriečkou obrazovky 17,8 cm (7 palcov) a dá sa sklopiť.
                              Výrobok je vybavený:
                              
                                          —
                                       
                                       
                                          vstavanými reproduktormi a
                                       
                                    
                                          —
                                       
                                       
                                          DVB-T (digitálnym terestriálnym) a analógovým video tunerom.
                                       
                                    Má tieto rozhrania:
                              
                                          —
                                       
                                       
                                          rozširovacie sloty pre pamäťové karty,
                                       
                                    
                                          —
                                       
                                       
                                          port USB,
                                       
                                    
                                          —
                                       
                                       
                                          kompozitný video vstup/výstup
                                       
                                    
                                          —
                                       
                                       
                                          konektory pre slúchadlá.
                                       
                                    Dokáže čítať optické médiá (napríklad CD, DVD) a polovodičové médiá (napríklad USB kľúč) v rozličných video- a audioformátoch.
                              Môže sa takisto využívať ako digitálny rozhlasový prijímač alebo ako prehrávač videohier.
                           
                        
               
                  8528 72 20
               
               
                  Zatriedenie je určené všeobecnými pravidlami 1, 3 písm. b) a 6 na interpretáciu kombinovanej nomenklatúry a znením číselných znakov KN 8528, 8528 72 a 8528 72 20.
                  Vzhľadom na TV tuner podstatný charakter výrobku tvorí televízny prijímač s obrazovkou, zabudovaným rozhlasovým prijímačom a prístrojom na reprodukciu videa.
                  Možné použitie prístroja na hranie hier je len sekundárne a nepovažuje sa za podstatnú charakteristiku prístroja.
                  Prístroj sa preto zatrieďuje do číselného znaku KN 8528 72 20 ako televízny prijímač so zabudovaným rozhlasovým prijímačom a prístrojom na reprodukciu videa.